Auguros fraternos a Emilia e Raffaele Loddo
(pro sos chimbant'annos de Matrimoniu)

Passados chimbant'annos sempre impare,
Emilia e Raffaele, bos imploro
Restades sempre istrintos coro a coro
E no cessedas mai de ‘os'amare.

Deo comente frade minde onoro
E so fieru ‘e bos accumpanzare
Ca poi ‘e mesu seculu a s'altare
Sezis torrados pro sas nozzes d'oro.

Riunidos in custa occasione
Parentes e Familia impare
in Cheja tottu unidos a una corte

Isetende sa benedizione
Totugantos pro bos augurare
Gioia, felicidade e bona sorte.

Ulassa, mese ‘e Cabidanni 2007